אי

בגאוגרפיה, אִי הוא שטח אדמה אשר מוקף ים מכל קצוותיו אשר קטן מיבשת וגדול מסלע. קיימים איים שנוצרו בתהליכים גאולוגים טבעיים וקיימים איים מעשה ידי אדם שנקראים איים מלאכותיים.

הגדרה
אי הוא יבשה מוקפת מים. ההבחנה בין אי ליבשת אינה קבועה. ההבחנה המקובלת היא שאוסטרליה אינה אי אלא יבשת ומכאן שאי אינו יכול להיות גדול מאוסטרליה.

ההגדרה אם אי צריך להיות מוקף מים כל הזמן, כלומר, האם יבשה, שבזמן השפל מחוברת ליבשה אחרת, אך בזמן הגאות היא מוקפת במים, היא אי, נמצאת במחלוקת.
קבוצה של איים הקרובים זה לזה מבחינה גאוגרפית או גאולוגית נקראים ארכיפלג.

אפשר עדיין לקרוא לאי שחובר באופן מלאכותי ליבשת בעבר כאי, לעומת זאת יבשה שמופרדת מהיבשת על ידי תעלה מלאכותית בדרך כלל לא תחשב כאי.

אי המחובר ליבשה באמצעות רצועת חוף צרה, טבעית (טומבולו) נקרא "אי לכוד", בעוד שאי המחובר ליבשה לסירוגין בהתאם לגאות ושפל נקרא "אי גאות".

בידוד
היות שלאי אין גבולות עם מדינות אחרות הוא עשוי להיות מרוחק ומבודד. לדוגמה האי פיטקרן הוא מהאיים המיושבים המבודדים ביותר בעולם. האיים המיושבים הקרובים אליו ביותר הם איי מנגרבה, מרחק של 529 ק"מ, אי הפסחא, מרחק של 2,075 ק"מ וטהיטי במרחק של 2,325 ק"מ. ניו זילנד מרוחקת כ-5,000 ק"מ מהאי, וצ'ילה מרוחקת 5,333 ק"מ מהאי.

היווצרות איים 
אי יכול להיווצר במספר אופנים:
 על ידי עליית מפלס המים. איים שקרובים ליבשת נמצאים על אותו מדף יבשתי. האיים נוצרו עקב עליית מפלס המים, ולכן סביב איים אלה אין מים עמוקים. דוגמה לכך היא בריטניה הגדולה.
 עקב נדידת היבשות. אוסטרליה הייתה בעבר מחוברת לאנטארקטיקה ומדגסקר לאפריקה. עקב היפרדות הלוחות הטקטוניים נפרדה מדגסקר מאפריקה ולמעשה מתרחקת ממנה גם כיום. זהו המצב גם באיי סרדיניה וקורסיקה מול אירופה.
 עקב פעילות געשית. איים שנוצרו על ידי הצטברות לבה וטפרה במהלך התפרצות געשית. ישנם איים שנוצרו בגלל פעילות געשית עקב התנגשות בין שני לוחות טקטוניים, כשאחד מהם שוקע מתחת לאחר. איים אלה הם חלק מקשת איים, דוגמת איי מריאנה והאיים האלאוטיים. ישנם איים שנוצרו מעל רכס מרכז אוקייני שהגיע לפני הים. כאלו הם איסלנד שהוא האי הגעשי הגדול בעולם ויאן מאיין. ישנם איים שנוצרו מעל נקודה חמה, כלומר הם נמצאים בנקודה בה ישנה פעילות געשית תוך-לוחית, שאינה קשורה לפעילות טקטונית. כאלה הם איי הוואי.
 על ידי אלמוגים. אטול הוא אי שנוצר משונית אלמוגים, שנבנתה על שרידי הר געש השקוע בים. על ידי הצטברות של אלמוגים שיכולה להגיע למאות מטרים, השונית מגיחה מעל פני המים ויוצרת אי חדש. האטולים הם לרוב בצורת טבעת כאשר הלגונה המרכזית, רדודה. האיים המלדיביים הם דוגמה לאטול.
 על ידי נהר. איים בנהר מתרחשים בדלתות של הנהרות גדולים. הם נוצרים על ידי תסחיף של המשקעים בנקודות בהן הזרימה של הנהר מאבדת חלק מעוצמתה. איים אלה שטחם משתנה והם אף יכולים להיעלם כאשר נפח המים גדל או מהירות הזרם גדלה.
 על ידי פעילות טקטונית. עקב פעילות טקטונית שאינה מתבטאת בגעשיות בה לוח אחד נדחף מתחת לאחר, מתרומם אי מעל פני הים כאשר הלוח העליון מתקמר. דוגמה לכך היא האי ברבדוס.
 עקב נסיגת הקרחונים. עם נסיגת הקרחונים והמסתם נוצר תהליך בו הלחץ של הקרחון על קרום כדור הארץ פוחת והקרום שב ומתרומם למצבו המקורי. הדבר יכול לגרום להיווצרות איים. דוגמה לאי כזה הוא האי בורנהולם.

האיים הגדולים בעולם
ממוזער|200px|קרחונים בגרינלנד, האי הגדול בעולם
שמאל|ממוזער|200px|האי או תאנט, אי מלאכותי בניו יורק
200px|שמאל|ממוזער|200px|אי בנהר סארנאק שבניו יורק
ממוזער|שמאל|200px|איי פקלינסקי בקרואטיה
שמאל|ממוזער|200px|האי טברואה שבפיג'י
ממוזער|שמאל|200px|אי ליד מדגסקר (בעצמה אי)
ממוזער|שמאל|200px|איי פיג'י
שמאל|200px|ממוזער|אי בודד באוקיינוס השקט
ממוזער|שמאל|200px|האי ספצס שביוון
ממוזער|שמאל|200px|איי ראש הנקרה

 דירוג  שם האי  מדינהעיר ראשית שטח בקמ"ר1 גרינלנד  נוק 2,130,8002 גינאה החדשה   (מערב גינאה החדשה)פורט מורסבי 785,7533 בורנאו   (קלימנטן) מזרח מלזיה סמירנדה 743,3304 מדגסקר  אנטננריבו 587,0415 באפין  איקאלואיט 507,4516 סומטרה  מדן 473,6067 הונשו  טוקיו 227,4148 ויקטוריה  קיימברדיג' ביי 217,2919 בריטניה הגדולה  לונדון 216,77710 אלסמיר  גריס פיורד 196,23611 סולאווסי (סלבֶס)  מקסר 189,21612 האי הדרומי  כרייסטצ'רץ 150,73713 ג'אווה  ג'קרטה 132,10714 האי הצפוני  אוקלנד 114,05015 ניופאונדלנד  סנט ג'ונס 108,86016 קובה  הוואנה 105,00717 לוזון  מנילה 104,68418 איסלנד  ריקוויק 102,82819 מינדנאו  קגאיאן דה אורו 94,62720 אירלנד   (צפון אירלנד)דבלין 84,40621 הוקאידו  סאפורו 78,07322 סחלין  יוז'נו-סחלינסק 76,40023 היספניולה  סנט דומינג 74,70024 בנקס  סקס הרבור 70,02825 סרי לנקה  קולומבו 65,26826 טסמניה  הובארט 64,51927 דבון   - 55,24728 ארץ אלכסנדר   (תביעות טריטוריאליות לארגנטינה, לממלכה המאוחדת ולצ'ילה) - 49,070

 ראו גם 
 ענקיות איים
 ננסות איים
 מדינת אי
 איון (גאוגרפיה)
 אי בודד
 אי מלאכותי

לקריאה נוספת
פרופסור משה ברור, "אי", לקסיקון גאוגרפי, עמוד 3, הוצאת יבנה, ה'תשס"א

קישורים חיצוניים

 רשימת 100 האיים הגדולים בעולם




 ביאורים 

הערות שוליים

*
קטגוריה:צורות נוף